Source: http://docplayer.fi/4280788-Toimintakertomus-vuodelta-2009.html
Timestamp: 2018-07-17 21:35:28+00:00
Document Index: 15688584

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

1 SUOMEN ELÄINLÄÄKÄRILIITTO RY - FINLANDS VETERINÄRFÖRBUND RF TOIMINTAKERTOMUS VUODELTA PUHEENJOHTAJAN KATSAUS JÄSENISTÖ LIITON ORGANISAATIO Yleistä Valtuuskunta Hallitus Muut toimielimet Liiton toimisto ULKOISET SUHTEET Liiton edustukset Yhteydet yhteistyötahoihin Yleistä Lääkärikartelli Eläinlääkäriyhdistykset Eläinlääketieteen kandidaattiyhdistys EKY ry A-lomat ry Lääkärien työttömyyskassa SUOMEN ELÄINLÄÄKETIETEEN SÄÄTIÖ TOIMINTA ALUEET Edunvalvonta Lausunnot ja kannanotot Suomen Eläinlääkärilehti Finsk Veterinärtidskrift Tiedotustoiminta Jäsenille suunnattu viestintä Ulkoinen viestintä Koulutustoiminta Eläinlääkäripäivät Kirjanpito- ja verokurssi Ympäristöterveydenhuollon johtajakoulutus Jäsenpalvelut Avustustoiminta ja stipendit Kansainvälinen toiminta World Veterinary Association (WVA) Federation of Veterinarians of Europe (FVE) Pohjoismaiden ja Baltian maiden välinen yhteistyö LIITON HUOMIONOSOITUKSET Kunniajäsenet Ansiomerkit Liiton viirit Vuoden eläinlääkäri Merkkipäivät TALOUS 1
2 1. PUHEENJOHTAJAN KATSAUS Kertomusvuosi oli Suomen Eläinlääkäriliiton 117. toimintavuosi. Jäsenmäärä kasvoi jälleen kertomusvuonna. Eläinlääkäreiden järjestäytymisaste on yli 90 % ja liiton jäsenet edustavat ammattikunnan kaikkia sektoreita. Jäsenistön perusteella Eläinlääkäriliiton voi katsoa edustavan hyvin koko ammattikuntaa. Kertomusvuonna järjestettiin jäsenkysely. Jäsenkysely osoitti, että jäsenistön mielestä liiton toiminta-alueet ovat kohdallaan, eikä uusia lisäpalveluja juuri kaivata. Edunvalvontaa pidettiin tärkeimpänä toimintana, mutta samaan aikaan todettiin, että siinä olisi tehostamisen varaa. Jäsenkyselyn tuloksia käsiteltiin Eläinlääkäripäivillä sekä liiton eri toimielimissä ja kyselyn perusteella ryhdyttiin joihinkin toimenpiteisiin kertomusvuoden aikana. Pitkään valmisteltu eläinlääkintähuoltolaki hyväksyttiin eduskunnassa ja laki astui voimaan kertomusvuoden marraskuussa. Joulukuussa annettiin myös uusi eläinlääkintähuoltoasetus. Eläinlääkäriliitto on osallistunut lain valmisteluun ja oli pääasiassa tyytyväinen lopulliseen muotoon. Lain myötä toimituspalkkioista tuli historiaa ja valvontatehtävien korvaamisen osalta liitto antoi oman suosituksensa. Muutos valvonnan korvauksista eläinlääkärin sijaan kunnille tuotti paljon kysymyksiä myös liiton suuntaan ja kertomusvuoden lopussa tilanne oli vielä monissa paikoissa epäselvä. Eläinlääkäriliitto pyrki toimintavuonna tavoitteidensa mukaisesti vaikuttamaan lain toimeenpanoon eläinlääkäreiden kannalta edullisella tavalla ja kertomusvuonna koottiin muun muassa sähköpostilista, jolla voitaisiin tavoittaa kaikki ympäristöterveydenhuollon yksiköt. Eläinsuojelukeskustelu oli erityisen aktiivista kertomusvuoden aikana. Kannustuksena hyvinvoinnin edistämiseksi Eläinlääkäriliitto jakoi ensimmäistä kertaa hyvinvointipalkinnon, joka myönnettiin Eläinlääkäripäivillä tuottajapariskunta Anne ja Simo Takulle. Marraskuun kannanotossaan valtuuskunta vaati eläinsuojelulainsäädännön uudistusta ja ennaltaehkäisevää työtä. Joulukuussa julkaistut sikavideot toivat eläinsuojelun koko valtakunnan otsikoihin ja poikivat paljon yhteydenottoja myös Eläinlääkäriliittoon. Kertomusvuoden aikana valmistauduttiin työ- ja virkaehtosopimusten neuvottelukierrokseen laatimalla neuvottelutavoitteet ja tapaamalla lääkärikartellin muiden liittojen edustajia. Neuvottelut aloitettiin kertomusvuoden lopussa. Yleisen heikon taloustilanteen takia sopimuksiin ei odotettu suuria korotuksia ja tavoitteet asetettiin pääasiassa tekstimuutoksiin. Edunvalvonnan tehostamiseksi liitto antoi kertomusvuoden aikana suosituksia ja ohjeita muun muassa ohjeen paikallisneuvotteluihin. Yleinen heikko taloustilanne ei vaikuttanut eläinlääkäreiden työllisyyteen, vaan työllisyys pysyi kertomusvuoden aikana erinomaisena. Edelleen keskusteltiin eläinlääkäreiden riittävyydestä. Eduskunnan maa- ja metsätalousvaliokunta esitti eläinlääkintähuoltolain käsittelyn yhteydessä, että eläinlääkärikoulutuksen lisäys tulee selvittää pikaisesti. Valiokunta oli kertomusvuoden lopussa liiton vieraana. Tuolloin oli mahdollisuus kertoa muun muassa, että Eläinlääkäriliiton käsitys on, että eläinlääkäreiden määrä tulee olemaan riittävä muutaman vuoden kuluessa, kun suuremmat vuosikurssit alkavat valmistua ja Tartossa koulutetaan entistä suurempi joukko suomalaisia eläinlääkäreitä. Vuoden eläinlääkäriksi valittiin Pirkkalan ympäristöterveydenhuollon valvontayksikön ympäristöterveyspäällikkö Outi Lepistö. Palkitsemisella haluttiin kiittää Lepistöä ansiokkaasta toiminnasta vaikeassa tilanteessa Nokian vesikriisin aikaan ja arvokkaasta työstä ympäristöterveydenhuollon alalla. Lepistö on väitöskirjatutkimuksessaan ja työssään ympäristöterveydenhuollossa edistänyt ihmisten terveyttä ja hyvää johtamista. Palkitseminen osoitti, että monelle Lepistön eläinlääkärin koulutus oli yllätys ja siten palkinnon julkaisu toi esiin eläinlääkäreiden monipuolista toimintakenttää. 2
3 Eläinlääkäreiden erikoistumista käsitellyt työryhmä sai raporttinsa valmiiksi kertomusvuonna ja luovutti sen opetusministerille kesäkuussa. Raportissa todettiin selkeä lisätarve jatkokoulutetuille eläinlääkäreille. Eläinlääkäriliitto on työryhmässä edustettuna kannattanut jatkoja täydennyskoulutusta ja samalla edellyttänyt, että koulutuksesta on konkreettista hyötyä työelämässä. Valtuuskunta kokoontui vuoden aikana kahdesti. Kaksipäiväinen kevätkokous pidettiin Turussa ja siellä käsiteltiin eläinlääkärikunnan ja eläinlääkintähuollon tulevaisuutta, pohdittiin liiton tulevaa toimintaa ja käytiin läpi valtuuskunnan kuluvalle kaudelle asettamien tavoitteiden toteutumista. Syyskokouksessa Helsingissä perehdyttiin eläinlääkintähuoltolain toimeenpanoon. Valtuuskunta antoi kertomusvuonna kaksi julkista tiedotetta: julkilausuman pieneläinhoitajien työehdoista ja kannanoton eläinten hyvinvoinnin edistämisestä. Valtuuskunta myönsi neljä kunniajäsenyyttä ja kuusi ansiomerkkiä eläinlääkärikunnan hyväksi tehdystä työstä. Eläinlääkäriliitto osallistui Euroopan Eläinlääkärijärjestön (FVE) kevätkokoukseen Tukholmassa poikkeuksellisen suurella delegaatiolla, koska kokous järjestettiin tavanomaista lähempänä ja pidettiin tarpeellisena, että laajemmalla joukolla on käsitys Euroopan laajuisesta toiminnasta. Eläinlääkäriliitto liittyi jäseneksi EVERI:iin (tutkimus, opetus, teollisuus) aikaisempien praktikkojen, hygieenikkojen ja virkaeläinlääkäreiden jaostojen lisäksi. EVERI:n jäsenyys toteutettiin yhteistyössä Lääketeollisuus ry:n kanssa. Jatkossa Eläinlääkäriliito lähettää neljä edustajaa FVE:n yleiskokouksiin. Eläinlääkäripäiville osallistui jälleen yli puolet ammattikunnasta. Eläinlääkäripäivät olivat myös jäsenkyselyn perusteella yksi tärkeimmistä liiton palveluista ja lähes kaikki jäsenet kertovat osallistuvansa päiville ainakin satunnaisesti. Hyvän kokemuksen kannustamana avajaiset järjestettiin toistamiseen iltatilaisuutena ja onnistuivat taas hyvin. Avajaisissa oli vieraina muun muassa opetusministeri Henna Virkkunen ja maailman eläinlääkäriliiton puheenjohtaja Tjeerd Jorna. Eläinlääkärilehti ilmestyi vuoden aikana kymmenen kertaa. Lehdessä julkaistiin kertomusvuonna aikaisempaa enemmän tieteellisiä artikkeleita. Vuoden aikana ilmestyi yksi teemanumero, joka juhlisti elintarvike- ja ympäristöhygienian tutkimuksen 50. juhlavuotta. Jäsenkyselyn mukaan Eläinlääkärilehti on erittäin arvostettu jäsenpalvelu. Tartossa opiskelee noin sata suomalaista eläinlääketieteen opiskelijaa. Tämä on merkittävä osa tulevista suomalaisista eläinlääkäreistä, joten opiskelijavaliokuntaa täydennettiin Tartossa opiskelevalla eläinlääketieteen opiskelijalla. Liiton toimistolla työskenteli vuoden aikana yhteensä kahdeksan henkilöä, joista liiton puheenjohtaja oli puoliaikainen. Liiton pitkäaikainen talouspäällikkö siirtyi eläkkeelle liiton palveluksesta ja hänen tilalleen palkattiin taloussihteeri Hanna Kokkonen. Lisäksi liiton toimiston yhteydessä toimii Fennovet Oy, jonka työntekijämäärä nousi kertomusvuodenaikana kahdesta kolmeen, kun liiton toimistosihteeri Nina Kunelius siirtyi Fennovetin palvelukseen. Liittoon palkattiin uusi toimistosihteeri Eija Pietilä. Nykyiset toimitilat ovat ahtaat nykyiselle henkilöstölle ja uusien toimitilojen remontoinnin suunnittelua jatkettiin kertomusvuonna. 2. JÄSENISTÖ Liittoon hyväksyttiin kertomusvuoden aikana 80 uutta jäsentä, kuusi erosi ja viisi jäsentä erotettiin. Kertomusvuoden aikana liiton jäsenistä menehtyivät Kalervo Aikkinen, Soili Halonen, Jorma Jussila, Timo Pekkanen, Kai Varila ja Tarja-Riitta Vuorikoski. Heitä muistettiin adresseilla. Liittoon kuului kertomusvuoden lopussa jäsentä (360 opiskelijaa), jotka muodostivat noin 90 prosenttia maamme laillistuneista eläinlääkäreistä. Jäsenistö jakautui joulukuun lopussa seuraavasti: 3
4 - yksityinen sektori 23 % (ammatinharjoittajat/yrittäjät 12 % ja palkansaajat 11 %) - kuntasektori 19 % - valtiosektori 13 % - opiskelijat 17 % - eläkeläiset 14 % - muut 14 % (sijaisuuksia tekevät, ulkomailla, työttömät, muussa kuin eläinlääkäritehtävässä) Kuntasektorilla olevista liiton jäsenistä noin 13 prosenttia on kokopäivätoimisia hygieenikkoja. Valtiosektorilla olevista jäsenistä 12 prosenttia on tarkastuseläinlääkäreitä, 47 prosenttia valtionhallinnossa ja 41 prosenttia opetus- ja tutkimustehtävissä. Jäsenkunnasta 29 prosenttia on miehiä ja 71 prosenttia naisia. Naiset ovat valtaosana jäsenkunnan nuoremmissa ryhmissä jopa siten, että alle 35-vuotiaista on naisia noin 93 prosenttia ja vastaavasti yli 50-vuotiaista on miehiä noin 61 prosenttia. 3. LIITON ORGANISAATIO 3.1 Yleistä Liiton jäsenet ovat henkilöjäseniä. Liitolla ei ole varsinaista alakohtaista tai aluekohtaista organisaatiota. Itsenäiset alakohtaiset erikoisyhdistykset ja alueelliset paikallisseurat ovat vaihtelevasti yhteydessä liittoon. Sääntöjen mukaan liiton ylintä päätäntävaltaa käyttävät valtuuskunta ja hallitus. Liiton toimeenpanevana elimenä toimii hallitus. Se nimeää työryhmät niiden toimikausiksi sekä valiokunnat joka toinen vuosi. Uudet valiokunnat aloittivat työnsä kertomusvuoden alussa. Liiton toimisto sijaitsee yhdistyksen sääntöjen mukaisessa kotipaikassa Helsingissä ns. Lääkäritalossa liiton omistamissa tiloissa. 3.2 Valtuuskunta Vuonna 2007 valittu valtuuskunta kokoontui kertomusvuoden aikana kahdesti. Sääntömääräinen kevätkokous pidettiin 26. huhtikuuta Radisson SAS Marina Palace Hotellissa 4
5 Turussa. Sääntömääräinen syyskokous pidettiin 28. marraskuuta Lääkäritalossa Helsingissä. Kevätkokouksen yhteydessä pidettiin valtuuskunnan seminaari, jossa muun muassa suunniteltiin liiton tulevaa toimintaa. Valtuuskunnan puheenjohtajana toimi Olli Ruoho ja varapuheenjohtajana Marita Saarikivi. Valtuuskunnan muita jäseniä olivat Merja Front-Bojang, Tuija Gadd, Anna-Mari Heikinheimo, Sanna Hellström, Ari Hörman, Jouko Jakala, Hanna Järvinen, Heidi Kangas, Seppo Kangas, Katri Kiviniemi, Päivi Lahti, Nanna Lindqvist, Miia Lindström, Leena Manner, Hanna Nurmi, Maija Nurminen, Liisa Palmu, Pirkko Pirinen, Päivi Pyykönen, Aila Rauatmaa, Ari Sainio, Jani Soini, Pauli Sorvisto, Sara Syyrakki, Henna Söderholm, Tuomo Waltari, Kirsi Vartia ja Hanna Yksjärvi. Opiskelijajäsenenä oli Tero Ahonen. Valtuuskunnan varajäsenenä oli Ritva Tynkkynen. Opiskelijoilla ei ollut varajäsentä. Valtuuskunnan kokouksiin osallistuivat lisäksi ne liiton hallituksen jäsenet, jotka eivät ole valtuuskunnan jäseniä. Valtuuskunnan sihteerinä toimi liiton toiminnanjohtaja. Liiton muut toimihenkilöt osallistuivat tarvittaessa kokouksiin läsnäolo- ja puheoikeudella. Säännöissä määrättyjen asioiden lisäksi valtuuskunta käsitteli muun muassa liiton sääntömuutoksia, antoi julkilausuman koskien liiton suositusta pieneläinklinikoiden hoitohenkilökunnan työehdoiksi, keskusteli valtuuskunnan kokousten järjestelyistä, kutsui uusia kunniajäseniä ja antoi liiton kannanoton eläinten hyvinvointiin. 3.3 Hallitus Kertomusvuoden aikana liiton ja samalla hallituksen puheenjohtajana toimi Sanna Hellström, varapuheenjohtajina Jaana Tainio (26.4. asti) ja Timo Wahlroos (5.6. alkaen) sekä hallituksen jäseninä Kaisa Hemminki, Päivi Lahti, Jarkko Oksanen, Päivi Pyykönen, Pauli Sorvisto, Jaana Tainio (26.4. asti) ja Timo Wahlroos (26.4. alkaen). Valtuuskunnan puheenjohtaja ja valtuuskunnan varapuheenjohtaja sekä yksityissektorin työsuhdevaliokunnan puheenjohtaja Vuokko Puurula osallistuivat hallituksen kokouksiin läsnäolo- ja puheoikeuksin. Kokousten sihteerinä toimi liiton toiminnanjohtaja. Liiton muut toimihenkilöt osallistuivat tarvittaessa kokouksiin asiantuntijoina. Hallitus kokoontui toimintavuoden aikana kymmenen kertaa ja käsitteli yhteensä 181 päätösasiaa (2008/201). 3.4 Muut toimielimet Luottamusneuvosto (toimikausi ) Puheenjohtaja Erkki Pyörälä; jäsenet Pirjo Aho, Jouko Koppinen, Hanna Lounela, Antti Nurmi, Anssi Tast ja Outi Vainio; sihteeri Mika Leppinen Luottamusneuvosto ei kokoontunut kertomusvuoden aikana. Eettinen valiokunta Puheenjohtaja Riitta Aho; jäsenet Outi Laitinen-Vapaavuori, Seppo Lamberg, Leena Suojala ja Eero Tuominen; sihteeri Maria Jokela Valiokunta kokoontui kertomusvuoden aikana neljä kertaa. Liiton eettisten ohjeiden uudistaminen saatiin loppusuoralle. Lisäksi valiokunta käsitteli muun muassa S-Bonusjärjestelmää sekä suositusta eläinlääkärin erikoisosaamisen ilmaisemisesta. Eläinsuojeluvaliokunta Puheenjohtaja Päivi Lahti; varapuheenjohtaja Katri Wermundsen; jäsenet Taina Laine, Aila Rauatmaa ja Sara Syyrakki; varajäsenet Jukka Marttila, Heidi Härtel, Matti Estola ja Heidi Kangas; sihteeri Mika Leppinen Valiokunta kokoontui kertomusvuoden aikana neljä kertaa. Valiokunta käsitteli kokouksissaan muun muassa eläinsuojelulain uudistamista ja eläinsuojeluaiheista artikkelisarjaa Eläinlääkärilehteen. Lisäksi valiokunta valmisteli liiton hallitukselle kannanoton eläinten hyvinvointiin sekä kannan pelastustarkoituksessa tapahtuvaan eläinten maahantuontiin. Eläinlääkäripäivillä ensimmäistä kertaa jaettu eläinten hyvinvointipalkinto oli valiokunnan ideoima 5
6 ja valmistelema. Koulutusvaliokunta Puheenjohtaja Miia Lindström (avajaiset ja yleissektio); varapuheenjohtaja Kristiina Hakkarainen (tuotantoeläinsektio); jäsenet Outi Hälli (tuotantoeläinsektio), Marja-Liisa Hänninen (tiedesektio), Merja Leinonen (pieneläinsektio), Miia Suurkuukka (elintarvikehygieniasektio), Annamari Heikinheimo (elintarvikehygieniasektio), Salla Teppo (lihahygieniasektio) ja Maria Kareskoski (hevossektio); sihteeri Raija Korolainen Valiokunta kokoontui vuoden aikana seitsemän kertaa. Sen tehtävänä oli valmistella Eläinlääkäripäivien ohjelma. Valiokunta huolehti yhdessä liiton toimiston kanssa päivien käytännön järjestelyistä. Kunnan palkkavaliokunta Puheenjohtaja Jarkko Oksanen; varapuheenjohtaja Päivi Pyykönen; jäsenet Liisa Palmu, Johanna Puro ja Olli Soininen; varajäsen Marja Bergström; sihteeri Maria Jokela Valiokunta kokoontui vuoden aikana kolme kertaa, minkä lisäksi järjestettiin tapaaminen yrittäjävaliokunnan kanssa. Valiokuntaa työllistivät kertomusvuoden aikana etenkin uutta lääkärien virkaehtosopimusta koskevat neuvottelut. Lisäksi valiokunta käsitteli muun muassa suositusta vastaanoton varustetasoksi, hygieenikko- ja valvontaeläinlääkärien TVA-mallia, vähimmäispalkkasuositusta hygieenikoille ja praktikoille, paikallisneuvotteluohjetta sekä paikallisiin kysymyksiin liittyviä asioita. Opiskelijavaliokunta Puheenjohtaja Tomas Häggvik (C61); jäsenet Tero Ahonen (C62), Raisa Kiimamaa (C65), Maria Koskinen (C64), Päivi Lahti, Maria Polso (C63) ja Liisa-Maija Sipilä (Tartto, alkaen); varajäsen Heidi Pekkola (C64); sihteeri Maria Jokela Valiokunta kokoontui vuoden aikana kaksi kertaa. Valiokunta käsitteli opiskelijoiden matka-apurahahakemukset, joita tuli keväällä neljä kappaletta ja syksyllä kuusi kappaletta. Valiokunta jakoi hakemusten perusteella 3700 euroa. Lisäksi valiokunnassa käsiteltiin yhteistyötä Virossa opiskelevien suomalaisten kanssa ja liiton opiskelijatoimintaa. Sosiaalivaliokunta Puheenjohtaja Katri Kiviniemi; varapuheenjohtaja Veera Karkamo; jäsenet Leena Manner, Kirsti Sipponen ja Pia Pouri; varajäsenet Tiina Tiainen ja Henna Söderholm; sihteeri Maria Jokela Valiokunta kokoontui vuoden aikana kaksi kertaa. Kunnaneläinlääkäreille saatu ASLAKkuntoutus järjestettiin Kuntoutussäätiön tiloissa Helsingin Malminkartanossa ja siihen osallistui kymmenen eläinlääkäriä. Lisäksi valiokunta käsitteli eläinlääkäreiden työterveyteen ja työturvallisuuteen sekä vertaistukeen liittyviä asioita. Talousvaliokunta Puheenjohtaja Sanna Hellström; varapuheenjohtaja Heikki Putro; jäsenet Kalevi Heinonen ja Timo Wahlroos; varajäsen Riitta-Mari Tulamo; sihteereinä Pirkko Nousiainen saakka ja Mika Leppinen alkaen Talousvaliokunta kokoontui vuoden aikana kaksi kertaa. Valiokunta käsitteli liiton tilinpäätöksen 2008 ja talousarvion vuodelle 2010 sekä teki hallitukselle esityksiä liiton varojen käytöstä. Työvaliokunta Puheenjohtaja Sanna Hellström; jäsenet Kaisa Hemminki ja Vuokko Puurula; sihteeri Mika Leppinen Työvaliokunta ei kokoontunut vuoden aikana mutta käsitteli sähköisesti ja puhelimitse taloussihteerin haun aikana tulleet hakemukset ja antoi valintaesityksensä hallitukselle. 6
7 Valtion palkkavaliokunta Puheenjohtaja Pauli Sorvisto, lääninhallitus; jäsenet Mikael Artala, puolustusvoimat; Sanna Hellström, HY ELTDK; Tarja Jokinen, YES; Kristina Lehmann, Lääkelaitos; Leena Räsänen, MMMELO; Elisa Pitkänen, STEY ja Tuija Gadd, Evira; varajäsen Sirpa Kiviruusu, Evira; sihteeri Mika Leppinen Valiokunta kokoontui kerran vuoden aikana. Valiokunta käsitteli eri virastojen ajankohtaisia asioita sekä palkkatilastoja ja -suosituksia. Yksityissektorin työsuhdevaliokunta Puheenjohtaja Vuokko Puurula; varapuheenjohtaja Sini Bergman; jäsenet Hanna Bäckman ja Katri Kiviniemi; varajäsen Johanna Kokkonen; sihteeri Iivari Järvinen Valiokunta kokoontui vuoden aikana kaksi kertaa. Valiokunta keskusteli liiton toiminnan aktivoimisesta työntekijäeläinlääkärien suuntaan ja käsitteli yksityissektorin työntekijäeläinlääkärien työehtosuositusta, jonka on määrä valmistua vuonna Yrittäjävaliokunta Puheenjohtaja Timo Wahlroos; varapuheenjohtaja Maarit Luukkainen-Soilu; jäsenet Sari Jalomäki, Beate Schugk ja Jan Räihä; varajäsenet Sinikka Sarpanen, Lotta Axelson ja Sointu Jalkanen; sihteeri Iivari Järvinen Valiokunta kokoontui vuoden aikana seitsemän kertaa.. Kokouksissa käsiteltiin muun ohessa pieneläinhoitajien työehtosuositusta sekä koulutuskysymyksiä. Valiokunta organisoi kaksi yrittäjätapaamista, joista ensimmäinen pidettiin maaliskuussa Tampereella ja toinen eläinlääkäripäivien yhteydessä lokakuussa. Lisäksi valiokunta pohti yksityisen eläinlääkinnän ja kunnaneläinlääkärijärjestelmän yhteensovittamisen ongelmakohtia yhdessä kunnan palkkavaliokunnan kanssa. Suomen Eläinlääkärilehden toimitusneuvosto Puheenjohtaja Taina Kivistö; jäsenet Eve Ala-Kurikka, Kaisa Hartikainen, Sanna Hellström, Raisa Iivonen, Jouko Koppinen (tieteellinen toimittaja), Riikka Laukkanen ja Kati Vainio; sihteeri Anna Parkkari Toimitusneuvosto kokoontui kertomusvuoden aikana kuudesti. Kokouksissa käytiin läpi lehdistä saatu ja pyydetty palaute, ideoitiin lehden sisältöä ja kansikuvia, kirjoittajia ja uusia palstoja sekä keskusteltiin tieteellisten artikkelien toimitusprosessista ja artikkeleiden määrästä ja laadusta. Toimintavuonna julkaistiin edellistä vuotta selvästi enemmän tieteellisiä artikkeleita. 3.5 Liiton toimisto Toimiston henkilökuntaan kuuluivat kertomusvuonna OTM Mika Leppinen (toiminnanjohtaja), HSO-sihteeri Pirkko Nousiainen asti (talouspäällikkö), KTK Hanna Kokkonen alkaen (taloussihteeri), FM Anna Parkkari (tiedottaja ja toimituspäällikkö), OTM, varatuomari Iivari Järvinen (yksityissektorin asiamies), OTM Maria Jokela (julkisen sektorin asiamies), yo-merkonomi Riitta Puro (assistentti) ja yo-merkonomi Nina Kunelius asti (toimistosihteeri), sosionomi, tradenomi-opiskelija Eija Pietilä alkaen (toimistosihteeri). Lisäksi liiton puheenjohtaja ELL Sanna Hellström oli puoliaikaisessa työsuhteessa liittoon. Toimistolla oli myös ajoittain työelämään tutustuvia koululaisia työharjoittelussa. 4. ULKOISET SUHTEET 4.1 Liiton edustukset Akava - liittokokous Sanna Hellström, Mika Leppinen (varajäsen) - järjestötoimikunta Mika Leppinen (varajäsen) - työelämän toimikunta Mika Leppinen (varajäsen) 7
8 - elinkeinopoliittisen toimikunnan ammatinharjoittajien ja yrittäjien jaosto Iivari Järvinen, Maarit Luukkainen-Soilu (varajäsen) - opiskelijavaltuuskunta AOVA Tomas Häggvik, Maria Polso (varajäsen) - Akavan verkostojen jäsenet: Akalex Maria Jokela, Iivari Järvinen, Mika Leppinen akavalaiset neuvottelijat Mika Leppinen kv-yhdyshenkilöt Mika Leppinen TOP-verkosto (akavalaiset toiminnanjohtajat) Mika Leppinen tiedottajat ja liittolehtien toimittajat Anna Parkkari - aluetoimikunnat Etelä-Savo, Taina Kingelin Kaakkois-Suomi, Ossi Kemppainen Keski-Suomi, Hanna Yksjärvi Pohjois-Karjala, Pauli Sorvisto Pohjois-Pohjanmaa, Jarkko Oksanen Julkisalan koulutettujen neuvottelujärjestö JUKO - kunnan neuvottelukunta Mika Leppinen (varajäsen) Lääkärikartelli - hallitus Mika Leppinen (varapuheenjohtaja), Sanna Hellström (jäsen), Päivi Lahti (varajäsen), Olli Soininen (varajäsen), Kaisa Wickström (tilintarkastaja), Pirkko Nousiainen (varatilintarkastaja) - PUHTI-työryhmä Mika Leppinen Maa- ja metsätalousministeriö - eläintautilainsäädännön uudistamistyöryhmä Antti Nurminen - eläinlääkintähuoltolakiesityksen jatkovalmistelu -työryhmä Sanna Hellström - maaseutuelinkeinojen valituslautakunta ( ) Ilmari Hiidenheimo, Ari-Matti Pyyhtiä (varajäsen) - eläinlääkintäalajaosto Sanna Hellström - sivutuoteasioiden yhteyshenkilö Pauli Sorvisto - hallinnonalan yhteistoimintaelin Mika Leppinen - eläinlääkintävahinkojen arviolautakunta ( ) Kalevi Heinonen, Outi Hälli, Jyri Koponen, Outi Laitinen-Vapaavuori, Antti Niinistö ja Kaisa Wickström sekä henkilökohtaiset varajäsenet Jouko Jakala, Anne Lintilä, Tita-Maria Muhonen, Minna Rinkinen, Jan Räihä ja Merja-Liisa Toivonen Oikeusministeriö - kuluttajariitalautakunnan 7. jaosto Elina Dahlqvist - eläinsuojelurangaistustyöryhmä Paula Junnilainen (pysyvä asiantuntija) Opetusministeriö - elintarvikealan koulutustoimikunta Päivi Lahti (varajäsen) - eläinlääkäreiden erikoistumiskoulutustyöryhmä Sanna Hellström, Mirja Kaimio (varajäsen) - eläintenhoidon tutkintotoimikunta Mirja Kaimio, Ulla Huttunen - karjatalouden tutkintotoimikunta Juhani Taponen - koe-eläintoiminnan yhteistyöryhmä ( ) Hanna-Marja Voipio - maatalous- ja ympäristöalan koulutustoimikunta Vuokko Puurula (varajäsen) Sosiaali- ja terveysministeriö - yksityissektorin neuvottelukunnan terveyspalvelujaosto Iivari Järvinen - lääkehuollon uudelleenorganisoimisprojektin sidosryhmäyhteyksien ryhmä Sanna Hellström - lääkehuollon uudelleenorganisoinnin lääkejakelu- sekä tutkimus ja kehitys -työpajat Timo Wahlroos - lääkehuollon uudelleenorganisoinnin lupa ja valvonta -työpaja Pauli Sorvisto 8
9 Federation of Veterinarians of Europe (FVE) - Hallitus on valtuuttanut liiton edustajat sopimaan keskenään siitä, ketkä kulloinkin kuhunkin kokoukseen osallistuvat sekä tarvittaessa puheenjohtajan nimeämään muun osallistujan. - lampaiden ja vuohien tarttuvien eläintautien yhdyshenkilö Inna Ilivitzky Muut toimielimet - poronlihan tarkastuspalkkioita käsittelevä työryhmä (Lapin lääninhallitus) Jarkko Oksanen - eläinten terveydenhuollon (ETU) valtakunnallinen ohjausryhmä Sanna Hellström, Olli Soininen (varajäsen) - eläinlääkäriohjelmistojen rajapintahankkeen ohjausryhmä Timo Wahlroos, Marita Saarikivi - Suomen Akatemian terveyden tutkimuksen toimikunta Marja-Liisa Hänninen ( ) - Suomen Akatemian biotieteiden ja ympäristön tutkimuksen toimikunta Tiina Mattila-Sandholm (puheenjohtaja) ( ) - Acta Veterinaria Scandinavican toimituskunta Timo Soveri (apulaispäätoimittaja), Olli Peltoniemi, Terttu Katila, Juhani Taponen - Lääkärikartellin kehitysyhteistyöneuvottelukunta Inna Ilivitzky, Hanna Lounela (varajäsen) - Orion-Farmos Tutkimussäätiön hallitus Olli Peltoniemi - Helsingin Yliopiston eläinlääketieteellisen tiedekunnan kaksikielisyystoimikunta Marja Bergström 4.2 Yhteydet yhteistyötahoihin Yleistä Kertomusvuoden aikana liitto on ollut yhteistyössä eläinlääkärikuntaa lähellä olevien ja siihen vaikuttavien yhteisöjen, järjestöjen ja viranomaisten kanssa. Neuvotteluja, tapaamisia ja muunlaista yhteydenpitoa on ollut muun muassa MMM:n, OM:n, STM:n, VM:n, Eviran, Lääkelaitoksen, Helsingin yliopiston, Suomen Kennelliiton, Suomen Eläinsuojeluyhdistyksen, Akavan ja akavalaisten liittojen, Kuntaliiton, Kunnallisen työmarkkinalaitoksen, MTK:n, Lääketeollisuus ry:n ja lääkeyritysten sekä eri poliittisten ryhmien edustajien kanssa. Liiton edustajat tapasivat kertomusvuoden aikana kansanedustajia muun muassa kun Eduskunnan maa- ja metsätalousvaliokunta oli liiton vieraana Lisäksi liiton edustajat ovat käyneet liiton nimeäminä asiantuntijoina Eduskunnan maa- ja metsätalousvaliokunnan kuultavana lainsäädännön valmistelun yhteydessä Lääkärikartelli Lääkärijärjestöjen yhteistyö toteutui entiseen tapaan Lääkärikartellin kautta. Lääkärikartellin hallitus kokoontui kuusi kertaa kertomusvuoden aikana. Mika Leppinen toimi kartellin varapuheenjohtajana ja Sanna Hellström kartellin hallituksen jäsenenä. Lääkärikartellin hallitus on käsitellyt pääasiassa kunnan ja valtion työ- ja virkaehtosopimuksiin sekä PUHTI-järjestelmään liittyviä kysymyksiä. Kunta- ja valtiosektorin sopimusten osalta valmistauduttiin tulevaan neuvottelukierrokseen. Lisäksi Lääkärikartelli jatkoi lääkäriliittojen yhteistä luottamusmieskoulutusta, jolla vahvistetaan merkittävällä tavalla lääkäriryhmien yhteistä edunvalvontaa Eläinlääkäriyhdistykset Eläinlääkäreiden alakohtaiset erikoisyhdistykset ja alueelliset paikallisseurat ovat itsenäisiä yhdistyksiä, joiden kanssa liitolla on yhteistoimintaa muun muassa koulutusja järjestöasioissa. Lisäksi liitto on tarvittaessa pyytänyt valmistelussa oleviin asioihin eläinlääkäriyhdistysten lausuntoja. Yhdistysten yhteystiedot ovat liiton kotisivuilla. Liiton puheenjohtaja osallistui SKEL-TEY -päiville Oulussa ja SKEL-päiville Tampereella. Puheenjohtaja piti molemmissa tilaisuuksissa alustuksen ajankohtaisista Eläinlääkäriliiton asioista Eläinlääketieteen kandidaattiyhdistys EKY ry Eläinlääketieteen opiskelijoiden viidennelle vuosikurssille kustannettiin verokurssi ja 9
10 kuudennelle vuosikurssille kirjanpitokurssi. Kertomusvuoden aikana jatkettiin liiton tilahanketta, jonka yhteydessä huomioidaan myös EKY ry:n tarpeet. Liiton edustajina EKY ry:n vuosijuhlaan osallistuivat liiton puheenjohtaja sekä hallituksen jäsen Päivi Pyykönen A-lomat ry Liitto on A-lomat ry:n jäsen. Kertomusvuonna kaksi liiton jäsentä sai A-lomat ry:n jakamaa lomatukea yhteensä 1166 euroa. A-lomat ry:n lomailmoituksia julkaistiin useammassa Eläinlääkärilehdessä ja mahdollisuuksista kerrottiin kotisivujen jäsenosiossa Lääkärien työttömyyskassa Lääkärien työttömyyskassassa oli kertomusvuoden lopussa jäsentä, joista 1145 oli liiton jäseniä. Jäsenmaksu oli kertomusvuonna 14 euroa. Liitto maksoi työttömyyskassaan kuuluvien jäsentensä osalta työttömyyskassan jäsenmaksun. Työttömyysaste pysyi eläinlääkärien osalta matalana kertomusvuoden aikana. Kassa maksoi ansiopäivärahaa 14 eläinlääkärille yhteensä ,66 euroa. Päivärahaa maksettiin 824 korvauspäivältä keskimäärin 67,42 euroa päivässä. Vuorotteluvapaalla oli 18 eläinlääkäriä. Työttömyyskassa maksoi vuorottelukorvausta 1706 päivältä yhteensä ,23 euroa. Keskimääräinen vuorottelukorvaus oli 62,35 euroa päivässä. Työvoimapoliittisen aikuiskoulutuksen etuuksia ja koulutuspäivärahaa ei kertomusvuonna maksettu. 5. SUOMEN ELÄINLÄÄKETIETEEN SÄÄTIÖ Säätiön hallituksen puheenjohtajana toimi professori Tuula Honkanen-Buzalski (Evira) sekä jäseninä toimitusjohtaja Juha Gröhn (maatalous), professori Hannu Korkeala (HYELTDK), tutkimus- ja tuotekehitysjohtaja Tiina Mattila-Sandholm (talouselämä), toimitusjohtaja Päivi Lehtonen (talouselämä), professori Seppo Meri (lääketiede), eläinlääkäri Vuokko Puurula, dosentti Jan Räihä ja professori Antti Sukura (HYELTDK). Säätiön asiamiehenä toimi professori Riitta-Mari Tulamo. Säätiö jakoi kertomusvuonna apurahoja yhteensä euroa. 6. TOIMINTA-ALUEET 6.1 Edunvalvonta Kertomusvuonna elettiin eläinlääkäreitä koskevien työ- ja virkaehtosopimusten voimassaolon viimeistä vuotta. Liiton toimistoa ja neuvottelijoita työllisti tuleviin työmarkkinaneuvotteluihin valmistautuminen. Alkusyksystä liiton neuvottelijat aloittivat säännölliset tapaamiset Kunnallisen työmarkkinalaitoksen neuvottelijoiden kanssa sekä osallistuivat Akavan ja JUKOn neuvottelukierrosta valmisteleviin kokouksiin. Kuntapuolen edunvalvonnassa kertomusvuosi oli kaksijakoinen. Alkuvuodesta edunvalvonnan painopiste oli edelleen ympäristöterveydenhuollon seutukunnallistamiseen liittyvissä kysymyksissä. Liiton edustajat ottivat kantaa seutukunnissa ilmenneisiin ongelmiin sekä osallistuivat paikallisiin neuvotteluihin ja muihin tapaamisiin. Liiton kunnan palkkavaliokunta käsitteli kokouksissaan edelleen seutukuntien syntymiseen liittyviä käytännön ongelmia ja juridisia kysymyksiä. Kuntapuolen loppuvuoden edunvalvonta keskittyi lähes täysin tulevaan neuvottelukierrokseen ja marraskuun alussa voimaan astuneen uuden eläinlääkintähuoltolain implementointiin. Erityisesti eläinlääkäreille aiemmin valtion toimesta maksettujen toimituspalkkioiden siirtyminen kuntien maksuvastuulle aiheutti runsaasti ohjeistamistarvetta varsinkin korvaustason osalta. Toimituspalkkioiden suuruutta koskevan säännöksen puuttuminen Lääkärisopimuksesta aiheutti äkillisen tarpeen sopia korvaustasosta paikallisesti etenkin, kun keskustason 10
11 virkaehtosopimusneuvottelut olivat edelleen kesken. Suuri osa tässä tilanteessa sovituista paikallisista sopimuksista noudatti korvaustason osalta liiton suositusta. Asiaa koskevassa ohjeistuksessaan liitto yritti myös edistää uusien alueellisten valvontaeläinlääkärivirkojen perustamista. Kertomusvuoden aikana oli entistä selvemmin nähtävissä, että varsinkin nuoret eläinlääkärit kiinnittivät enenevässä määrin huomiota peruspalkkaansa ja muihin työ- tai virkasuhteensa ehtoihin sekä olivat valmiimpia hinnoittelemaan työpanoksensa lähemmäksi muiden lääkäriryhmien palkkatasoa. Liitto tuki tätä kehitystä hyväksymällä kuntapuolelle uudet palkkasuositukset ja ohjeen koskien paikallista sopimista. Valtiopuolella liiton edunvalvontaa työllistivät useat valtionhallinnossa käynnissä olleet muutosprosessit, jotka koskettivat myös eläinlääkäreitä. Näistä voidaan mainita erityisesti aluehallintouudistus, uusi yliopistolaki ja valtionhallinnon tehostamisohjelma. Aiempien vuosien tapaan suhteellisesti eniten jäsenten yhteydenottoja sekä neuvonta- ja neuvottelutilanteita tuli liittyen tarkastuseläinlääkäreiden virkasuhteisiin ja työoloihin. Yksityisellä sektorilla liitto laati suosituksen yksityisten eläinklinikoiden eläintenhoitajien työehdoiksi. Liiton toiminnanjohtaja osallistui säännöllisesti Akavan neuvottelijatapaamisiin, minkä lisäksi hän osallistui JUKOn kummikokouksiin. JUKOn kummiasiamiehet ovat valtion virastojen luottamusmiesten apuna toimivia ammattiliittojen asiamiehiä ja muita asiantuntijoita. Toiminnanjohtaja toimi JUKOn kummiasiamiehenä Evirassa. Kummiasiamiehen tehtävänä on ollut tukea viraston luottamusmiehiä näiden tehtävissä sekä osallistua työnantajan kanssa käytäviin neuvotteluihin ja muuhun sopimustoimintaan. Liiton toimi- ja luottamushenkilöt osallistuivat lisäksi useisiin Akavan ja JUKOn koulutustilaisuuksiin ja toimielinten kokouksiin. Liiton luottamus- ja toimihenkilöt osallistuivat kertomusvuoden aikana lukuisten jäsenten palkka- sekä työ- ja virkasuhdeongelmien hoitamiseen käymällä myös paikallisia neuvotteluja työnantajien kanssa. Liiton jäsenneuvonnassa käsiteltiin erilaisia työhön ja virkasuhteisiin liittyviä kysymyksiä keskimäärin kappaletta päivässä. Liiton toimisto on kertomusvuoden aikana kirjoittanut jäsenten pyynnöstä useita kymmeniä viranomaisille ja työnantajille tarkoitettuja lausuntoja ja kannanottoja. Liiton road show kiertue päätettiin kertomusvuoden maaliskuussa Ahvenanmaalle. Liiton puheenjohtaja, toiminnanjohtaja ja asiamiehet jalkautuivat tuolloin Maarianhaminaan, jonne oli kerääntynyt valtaosa Ahvenanmaalla toimivista eläinlääkäreistä. 6.2 Lausunnot ja kannanotot Kertomusvuonna liitto antoi seuraavat lausunnot: Eduskunnan sosiaali- ja terveysvaliokunnalle - hallituksen esityksestä lääkealan turvallisuus- ja kehittämiskeskuksesta Eduskunnan maa- jametsätalousvaliokunnalle Eviralle - hallituksen esityksestä eläinlääkintähuoltolaiksi - luonnoksesta mikrobilääkkeiden käyttösuosituksiksi eläinten tärkeimpiin tulehdus- ja tartuntatauteihin - suosituksesta MRSA-tartunnan torjunnasta ja ehkäisystä eläimillä Faba Palvelu Osuuskunnalle - seminologien ultraäänilaitteen käyttämisestä apuvälineenä lehmien tutkimisessa 11
12 Maa- ja metsätalousministeriölle - luonnoksesta asetukseksi teurastamoita ja leikkaamoita koskevista eräistä TSE-tauteihin liittyvistä toimenpiteistä - luonnoksesta hallituksen esitykseksi laeiksi eläintunnistusjärjestelmästä ja eläintautilain muuttamisesta - Euroopan Unionin ulkopuolisista valtioista tuotavien hevoseläinten eläintautivaatimuksista annetun MMM:n asetuksen muuttamisesta - asetusluonnoksista eläinten hyvinvoinnin tuesta vuosina luonnoksesta MMM:n asetukseksi eläimistä saatavien elintarvikkeiden elintarvikehygieniasta annetun MMM:n asetuksen 37/EEO/2006 muuttamisesta - elintarvikelain muuttamisesta ja kalastuspolitiikan täytäntöönpanosta annetun lain muuttamisesta - asetuksesta tuettavaa rakentamista koskevista hevostalousrakennusten rakennusteknisistä ja toiminnallisista vaatimuksista - asetuksesta hevoseläinten tunnistamisesta ja merkitsemisestä - tarkastamattoman lampaanlihan suoramyynnin salliminen poronhoitoalueella - luonnoksesta valtioneuvoston asetukseksi eläinlääkintähuollosta - broilereiden ja kalkkunoiden sekä kanojen salmonellavalvonta-asetusluonnoksista - luonnoksesta valtioneuvoston asetukseksi kansanterveyttä sekä eläinten ja kasvien terveyttä, taudeista ilmoittamista, eläinten hyvinvointia sekä eläinten tunnistusta ja rekisteröintiä koskevien täydentävien ehtojen valvonnasta Oikeusministeriölle - työryhmämietinnöstä "Eläinsuojelurikosten seuraamusten tehostaminen" Opetushallitus - eläintenhoitajan ammattitutkinnon perusteista Sosiaali- ja terveysministeriölle - luonnoksesta hallituksen esitykseksi laiksi kunnan kuulumisesta ympäristöterveydenhuollon yhteistoiminta-alueeseen - hallituksen esityksestä lääkealan turvallisuus- ja kehittämiskeskuksesta Yleisiä kannanottoja - Suomen Eläinlääkäriliiton valtuuskunta: Eläinten hyvinvoinnin edistäminen vaatii lainsäädännön uudistamista, ennaltaehkäisevää työtä ja valistusta 6.3 Suomen Eläinlääkäri-lehti Finsk Veterinärtidskrift Kertomusvuonna julkaistiin lehden 115. vuosikerta kymmenenä lehtenä. Sivuja julkaistiin 716 (2008/688). Tieteellisiä artikkeleita julkaistiin 15 kappaletta (2008/10) ja muita artikkeleita 41 kappaletta (2008/48). Lehdissä julkaistiin aina pääkirjoitus sekä suomeksi että ruotsiksi, Mikä on diagnoosisi? - palsta, puheenjohtajan palsta, kursseja, ilmoituksia ja työpaikkoja sekä ajankohtaista eläintautitutkimuksesta -palsta, jota tuotettiin Evirassa. Näkökulma, uusia julkaisuja ja lukijalta - palstoja käytettiin useammassa lehdessä. Lehdissä 1 6 julkaistiin sarjaa nimeltä Outo tuotantoeläin. Eläinlääkäripäivistä kerrottiin neljässä lehdessä. Lehden kolumnistit olivat suomalaisia eläinlääkäreitä, joista kaksi työskenteli Suomessa, yksi Yhdysvalloissa ja yksi Italiassa. Syksyn numero 9 oli 50 vuotta täyttävän elintarvike- ja ympäristöhygienian laitoksen teemanumero. 12
13 Lehden kansikuvien vuositeemana olivat kasvit, joiden nimessä on eläin. Teema ideoitiin toimitusneuvostossa ja kasvista ja sen nimeämisestä kerrottiin lehdessä. Lehden kirjoituksista julkaistiin vuoden viimeisessä lehdessä kirjoittajien ja aiheen mukaan hakemisto, joka on käytettävissä myös kotisivuilla. Keväällä julkaistiin lehden liitteenä eläinlääkärin vero-opas ja kesäkuussa liiton toimintakertomus. Lehden tieteellinen ja muiden artikkeleiden kirjoitusohje päivitettiin keväällä. Lehden päätoimittajana toimi puheenjohtaja, ELL Sanna Hellström, tieteellisenä toimittajana tuntipohjalta ELL Jouko Koppinen ja toimituspäällikkönä FM Anna Parkkari. Pääkirjoituksen ja sisällön käänsi ruotsiksi ELL Leif Wikman. Ilmoitusmyynnistä vastasi alkuvuodesta Pirkko Nousiainen ja elokuusta alkaen Hanna Kokkonen. Osoiterekisteristä vastasi alkuvuodesta Riitta Puro ja kesäkuusta alkaen Eija Pietilä. Toimintavuoden aikana pohjoismaisten eläinlääkärilehtien toimitusten edustajat tapasivat Tukholmassa FVE:n kokouksen yhteydessä. Lehti on aikakauslehtien liiton jäsen ja Suomen 13. vanhin yhä ilmestyvä aikakauslehti. Marraskuussa lehti osallistui koulujen aikakauslehtipäivään antamalla irtonumeroita lukioiden käyttöön. Lehti painetaan Lehtiyhtymä-konserniin kuuluvassa Kirjapaino Uusimaassa Porvoossa ja taittotyö tehdään kirjapainon alihankintana helsinkiläisessä TK-Taittokoneessa. 6.4 Tiedotustoiminta Jäsenille suunnattu viestintä Jäsenille suunnattua tiedotusta olivat jäsentiedote ja kotisivujen jäsensivut. Aiempaan tapaan osa sisällöstä on liiton sivuilla ja osa FiMnet-palvelussa. Toimintavuonna oli helmikuusta alkaen käytössä myös maksullinen VetMed-eläinlääketieteellinen tietokanta ja FiMnetkeskustelupalstat uudistettiin. Liiton kotisivujen sisältöä pidettiin ajan tasalla. Nelisivuinen A4-kokoinen jäsentiedote postitettiin jäsenille kuudesti toimintavuoden aikana ja se julkaistiin myös sähköisenä kotisivujen jäsenosiossa. Jäsentiedotteessa kerrottiin muun muassa hallituksen ja valtuuskunnan kuulumisia, koulutuksista, jäsenkunnalle hyödyllisistä veroasioista sekä muista säädöksistä ja lisätietojen lähteistä. Jäsentiedotteen taitto teetettiin Riviset Ky:ssä ja painatus Multiprint Oy:ssä Ulkoinen viestintä Toimintavuoden alussa postitettiin liiton kustannuksella lukioiden opinto-ohjaajille aineistoa eläinlääkärin ammatista yhteistyössä eläinlääketieteellisen tiedekunnan kanssa. Syksyllä oltiin ilmoituksella mukana ETT ry:n 15-vuotisjuhlaseminaarin luentokansiossa. Eläinlääkäripäivien avajaispäivänä järjestettiin joukkoviestimille tiedotustilaisuus, johon osallistui kuusi toimittajaa ja muutamia sidosryhmien edustajia. Päivillä kävi muitakin toimittajia valikoiduilla luennoilla. Tiedotustilaisuudessa oli monta aihetta ja asiantuntijaa: Uusi eläinlääkintähuoltolaki tuo muutoksia, Eläinlääkäriliiton puheenjohtaja Sanna Hellström; One World, One Health, World Veterinary Associationin puheenjohtaja Tjeerd Jorna; Eläinlääkintähuolto käytännössä: seutukuntien toiminnasta & kuntien uudet eläinlääkintähuoltosuunnitelmat, julkisen sektorin asiamies Maria Jokela ja vastaava kunnaneläinlääkäri Olli Soininen sekä Suomen Eläinlääkäriliiton ensimmäinen Eläinten hyvinvointipalkinto, josta kertoi sanoin ja kuvin eläinsuojeluvaliokunnan puheenjohtaja Päivi Lahti. Lisäksi toimittajille tarjottiin kahta räätälöityä pienluentoa, toista aiheesta ultraäänivarjokuvantaminen pieneläimillä ja toista sisäilmasta. Pienoisluennot eivät houkutelleet toimittajia. Lisäksi oli varauduttu muutamilla mahdollisesti toimittajia kiinnostavilla aiheilla sopimalla asiantuntijoiden kanssa etukäteen, että toimittajia voidaan ohjata päivien aikana heidän luokseen. Erityisesti ajateltiin näitä: eläinlääkäreiden zoonoottiset infektiot -tutkimus, siipikarjan kasvaneet botulismimäärät ja kevään poikkeuksellinen salmonellarehukokonaisuus. Eläinlääkäripäivillä oli käytössä lehdistötila, jossa oli jaossa muun muassa tiedotteita, luentokokoelmia, liiton uutta esitettä ja Eläinlääkärilehtiä. Yksi eläinlääketieteen opiskelija oli tiedotuksen apuna. 13
14 Eläinlääkäripäivien ajaksi ja marraskuuksi tilattiin mediaseurantapalvelu Cision Oy:ltä. Eläinlääkäripäivien valokuvaukseen palkattiin yhtenä päivänä valokuvaaja. Tiedotejakelussa käytettiin apuna maksullista Deski-tiedotepalvelua. Ostetun lehdistöseurannan kautta saatiin 15 lehdistö-, televisio- ja radiomediaosumaa; laskennallinen lukija- ja katsojamäärä oli noin miljoona henkilöä. Verkkosivuilta saatiin päivien aikana noin 14 osumaa. Esimerkiksi Kauppalehti.fi julkaisi kaksi liiton tiedotetta sanasta sanaan, mukana olivat myös MTV3, Iltalehti ja Aamulehti. Yhteensä 18 näytteilleasettajaa mainosti internetissä olevansa Eläinlääkäripäivillä. Päivien jälkeen saatiin myös lukuisia mediaosumia eläinten hyvinvointipalkinnosta. Toimintavuoden aikana joukkoviestinten kyselyihin taustatiedoista ja haastattelupyyntöihin vastattiin tarpeen mukaan. Toimintavuonna käynnistettiin liiton ulkoisen asun uudistaminen liittyen seuraavan vuoden keväällä tulevaan toimiston muuttoon. Maailman eläinlääkäripäivän aikoihin toukokuun 5. päivänä julkistettiin Vuoden eläinlääkäri -palkinto. 6.5 Koulutustoiminta Eläinlääkäripäivät Eläinlääkäripäivät pidettiin Helsingin Messukeskuksessa Osallistujia päivillä oli yhteensä Luennoitsijoita oli 36, joista kuusi oli ulkomaalaisia. Sektioiden puheenjohtajina toimi kymmenen eläinlääkäriä. Fennovet Oy:n järjestämässä näyttelyssä oli 68 näytteilleasettajaa (482 m 2 ) ja autopaikkoja kolme (54 m 2 ). Luennoille osallistujien lisäksi oli Eläinlääkäripäivillä 230 näyttelyvierasta. Toimiston ja Fennovet Oy:n henkilökunta osallistui päivien järjestelyihin. Eläinlääketieteen opiskelijat toimivat saliavustajina sekä avustivat ilmoittautumisten vastaanottamisessa. Avajaiset pidettiin toista kertaa keskiviikkoiltana ja ne jatkuivat näyttelyalueella, jossa oli tarjoilua ja elävää musiikkia. Avajaisissa olivat juhlapuhujina muun muassa opetusministeri Henna Virkkunen ja maailman eläinlääkärijärjestön puheenjohtaja Tjeerd Jorna Alankomaista. Avajaisissa luovutettiin Suomen Eläinlääkäriliiton eläinten hyvinvointipalkinto ensimmäistä kertaa. Avajaisiin osallistui arviolta 400 vierasta. Keskiviikkona oli yrittäjille järjestetty tilaisuus, torstaina senioritapaaminen sekä perjantaina kunniajäsenlounas liiton kunniajäsenille. Keskiviikkona pidetyn tiedesektion aiheina olivat Éläinlääketiede Suomen tieteen kartassa ja miten tutkimusta ohjataan Helsingin yliopistossa omien varojen kautta. Lisäksi sektioon oli kutsuttu posterinäyttelyyn ilmoittautuneiden joukosta neljä henkilöä esittelemään posterinsa aiheesta lyhyen esityksen. Muiden sektioiden aiheet olivat Seutukuntayhteistyön nykytilanne ja haasteet (yleissektio), Diagnostic imaging radiology and ultrasonography (pieneläinsektio), Dermatology and endocrine disorders (hevossektio), Porsinut emakko ja Transition Cow Management (tuotantoeläinsektio), Zoonoosit lihantuotannossa (lihahygieniasektio) sekä Sisäilma (elintarvike- ja ympäristöhygienian sektio). Liitolla oli viidettä kertaa oma osasto näyttelyssä. Osastolta löytyivät muun muassa liiton kesällä toteuttaman jäsenkyselyn tulokset. Osastolla päivystivät liiton asiamiehet, toiminnanjohtaja ja tiedottaja. Päivien osallistujille jaettiin Fennovet Oy:n julkaisema luentokokoelma, jonka painos oli 1050 kappaletta. Eläinlääkäripäivien ennakko-ohjelma ja artikkeli sektioiden sisällöstä julkaistiin Eläinlääkärilehden toukokuun numerossa. Ulkomaalaiset luennoitsijat, näytteilleasettajat, päivien ohjelma sekä posterinäyttelyyn hyväksytyt posterit esiteltiin syyskuun numerossa. Päivistä muistuteltiin lehdessä 8 juuri ennen tapahtumaa. Kooste Eläinlääkäripäivistä julkaistiin marraskuun numerossa. Eläinlääkäripäivien joukkoviestimissä saamasta julkisuudesta kerrotaan tiedotus-kohdassa. Eläinlääkäripäivien posterinäyttelyssä oli esillä 41 posteria. Posteriraadissa olivat Eläinlääkäripäivien koulutusvaliokunnan jäsen, professori Marja-Liisa Hänninen (pj), ELT Minna Rajamäki, ELL Olli Soininen ja graafikko Katariina Ilonoja. Kolme parasta posteria palkittiin Eläinlääketeollisuus ry:n stipendeillä. Voittajaksi valittiin posteri Effect of Tylosin on dogs with diarrhea: a placebo-controlled, randomised, double-blinded, prospective trial, tekijöinä S. Kilpinen, T. Spillmann, P. Syrjä, T. Skrzypczak, E. Westermark. Voittaneen posterin tekijät saivat 1000 euroa. Kunniamaininta myönnettiin postereille: Clostridium Botulium geneettinen analyysi, 14
15 tekijöinä K. Jaakkola, M.Lindström., P. Somervuo ja H. Korkeala ja Contrast-enhanced ultrasound (ceus) in cats, tekijöinä M. Leinonen, M. Raekallio, O. Vainio, M. Ruohoniemi, R.T. O Brien. Kunniamainitut saivat kumpikin 500 euroa Kirjanpito- ja verokurssi Eläinlääketieteen opiskelijoille järjestettiin kirjanpito- ja verokurssi Verokurssin kouluttajana toimi veroasiantuntija Marjo Salin Veronmaksajain Keskusliitosta ja kirjanpitokurssin kouluttajana liiton talouspäällikkö Pirkko Nousiainen. Verokurssille osallistui 40 opiskelijaa ja kirjanpitokurssille 69 opiskelijaa. Molempien kurssien käytännön järjestelyt hoiti Fennovet Oy Ympäristöterveydenhuollon johtajakoulutus Liiton Fennovet Oy:ltä tilaama Ympäristöterveydenhuollon johtajakoulutuksen järjestyksessä toinen kurssi alkoi marraskuussa 2008 ja jatkui vuoden 2009 puolelle. Luentojaksot (5 x 2 päivää) pidettiin Tampereella ja luentojaksojen välissä koulutettavat tekivät välitehtäviä verkko-oppimisympäristössä sekä kehittämistyön. Koulutuksen käytännön järjestelyistä vastasi Tampereen yliopiston täydennyskoulutuskeskus. Koulutukseen osallistui 14 eläinlääkäriä, joista 12 suoritti koulutuksen kokonaisuudessaan ja kaksi osittain. 6.6 Jäsenpalvelut Liiton jäsenet saivat kertomusvuoden aikana jäsenyytensä perusteella muun muassa seuraavat jäsenedut: eläinlääkärin vastuuvakuutus ja oikeusturvavakuutus, järjestövakuutus (luottamustehtävässä olevat), Eläinlääkärilehti (10 numeroa), koulutuskalenteri, vero-opas, jäsentiedote (6 numeroa), Eläinlääkäripäivät jäsenhintaan, taloudellisten ja ammatillisten etujen valvonta, työ- ja virkaehtosopimusten neuvottelut ja sopimusten tulkinta-apu, neuvonta kaikille jäsenryhmille, ohjeita, oppaita ja tietopaketteja, työnvälitys kotisivuilla ja Eläinlääkärilehdessä, alennus työpaikkailmoituksista Eläinlääkärilehdessä, maksuton työttömyyskassan jäsenyys, koulutustilaisuuksia, kotisivut keskustelupalstoineen sekä VetMed Resource -tietokanta internetissä, mahdollisuus liiton logon käyttöön, tukea valtakunnallisissa vaaleissa, mahdollisuus vuokrata liiton käytössä olevaa kahta lomamökkiä Sodankylän Kakslauttasessa, Akavan neuvottelemat matka-, loma- ja polttoaine-edut sekä Akavan muut jäsenpalvelut ja -edut, JUKOn luottamusmiespalvelut sekä A-lomat ry:n lomapalvelut. Työnvälityksessä on toimintavuoden aikana ollut avoimia työtilaisuuksia lähes 300 ja työnhakijoita alle kymmenen. Eläinlääkärilehdessä julkaistiin 45 työpaikkailmoitusta. 6.7 Avustustoiminta ja stipendit Toverilahjamaksu sisältyi liiton jäsenmaksuun. Toverilahjan suuruus oli euroa. Kertomusvuonna maksettiin toverilahja yhden edesmenneen jäsenen omaisille. Hilve Kortteen rahastosta jaettiin eläinlääketieteen opiskelijoille 3700 euroa matkaapurahoina. Liitto tuki taloudellisesti Eläinlääketieteen Kandidaattiyhdistystä sekä yksittäisiä liiton jäseniä näiden oikeudenkäyntikulujen osalta. 6.8 Kansainvälinen toiminta World Veterinary Association (WVA) WVA:n maailmankongressi järjestetään joka kolmas vuosi ja kertomusvuonna kokousta ei ollut. WVA:n puheenjohtaja Tjeerd Jorna vieraili Eläinlääkäripäivillä Federation of Veterinarians of Europe (FVE) FVE:hen kuuluu neljä alajärjestöä, joilla on omat toimielimensä ja jäsenmaksunsa: UEVP praktikoille, UEVH hygieenikoille, EASVO virkaeläinlääkäreille ja EVERI opetuksen, tutkimuksen 15
16 ja teollisuuden palveluksessa työskenteleville. Liitto on jäsenenä kaikissa alajärjestöissä. Liitto liittyi EVERIn jäseneksi kertomusvuoden aikana. FVE GA kokousedustajat Tukholmassa Sanna Hellström (UEVH), Kaisa Hemminki (UEVH), Päivi Lahti (EASVO), Jarkko Oksanen (UEVP), Vuokko Puurula (EASVO), Päivi Pyykönen (UEVP), Olli Ruoho (EVERI), Pauli Sorvisto (EASVO), Timo Wahlroos (EVERI). FVE GA kokousedustajat Brysselissä Sanna Hellström (UEVH), Päivi Lahti (EASVO), Päivi Pyykönen (UEVP) ja Timo Wahlroos (EVERI). Edustajat eri työryhmissä olivat Päivi Lahti (Animal Welfare and Education) ja Sanna Hellström (FVE's future Strategy) Pohjoismaiden välinen yhteistyö Kertomusvuonna oli Norjan vuoro järjestää epäviralliset Nordic-yhteistyökokoukset, jotka perinteisesti pidetään FVE:n kokousten yhteydessä. Keväällä Nordic-kokouksessa liittoa edustivat Sanna Hellström ja Päivi Lahti sekä syksyllä Nordic-kokouksessa Sanna Hellström ja Timo Wahlroos. Toukokuun kokouksessa tapasivat myös pohjoismaisten eläinlääkärilehtien tekijät ja liittojen viestintäväki. Suomen edustajana tapaamisessa oli Anna Parkkari. 7. LIITON HUOMIONOSOITUKSET 7.1 Kunniajäsenet Kertomusvuonna kutsuttiin kunniajäseniksi Sakari Heinänen, Torsti Miller, Antti Niinistö ja Hannu Saloniemi. 7.2 Ansiomerkit Kertomusvuonna myönnettiin ansiomerkki Riitta Heinoselle, Bertil Henrikssonille, Mikko Kankaalle, Pirkko Nousiaiselle, Kirsi Sariolle ja Markku Suojaselle. 7.3 Liiton viirit Liiton puheenjohtaja ja toiminnanjohtaja luovuttivat Ari-Matti Pyyhtiälle liiton viirin hänen täyttäessään 50 vuotta. 7.4 Vuoden eläinlääkäri Vuoden eläinlääkäri tai eläinlääkintäteko on palkittu vuodesta 2001 lähtien. Valinnan tavoitteena on nostaa alan tuntemusta ja arvostusta sekä suuren yleisön että oman ammattikunnan piirissä. Vuoden eläinlääkäriksi valittiin kertomusvuonna ympäristöterveyspäällikkö, ELT Outi Lepistö. Hänen työnsä edistää ja ylläpitää ihmisten ja eläinten terveyttä. Liitto palkitsi vuoden eläinlääkärin Helsingissä 5. toukokuuta. Valinnasta kerrottiin suurelle yleisölle joukkoviestinten ja liiton kotisivujen kautta. Lehdistöjakelu tapahtui liiton oman jakelulistalla (noin 200 vastaanottajaa) ja Deskin maksullisessa palvelussa, jossa toimitukset/toimittajat itse valitsevat mitä tilaavat (noin 200 tilaajaa). Toimittajille suunnattu julkistus- ja tiedotustilaisuus järjestettiin ravintola Helsingessä. Paikalle tuli kolme toimittajaa. Valtaosa jutuista tehtiin kuten aiemminkin muuten kuin paikan päällä. Tällä kertaa media käytti aiempaa enemmän liiton tekemiä tekstejä ja ottamia kuvia. Palkittava oli puhumassa Elintarvikeliiton Elintarvikepäivillä julkistuspäivän iltapäivänä, jolloin myös juontaja kertoi valinnasta. Jäsenistölle valinnasta kerrottiin Eläinlääkärilehden 4/09 ja liiton kotisivujen kautta, yhteenvetoa esitettiin jäsentiedotteessa 3/09, joka ilmestyi jo toukokuun alussa. Erityisen myönteistä tässä palkitsemisen uutisoinnissa oli, että palkitseminen ei nostanut esille kielteisiä näkökulmia Nokian vesikriisin aikaisista asioista. 16
17 Mediaosumia painetuissa lehdissä, radiossa ja televisiossa saatiin 25 kappaletta maksetun palvelun (Cision) kautta ja kymmenisen osumaa internetissä lehtien verkkosivuilta. Osumissa olivat mukana keskeiset tavoitellut tahot: Helsingin Sanomat, Maaseudun tulevaisuus, Ylen aamutelevisio, Yle TV 2 alueellinen Hämeen uutislähetys ja Ylen radio, Aamulehti, Mediuutiset ja paikallisia sanomalehtiä, muun muassa Pirkkalainen, Tyrvään Sanomat, Alueviesti, Lauttakylä ja Lempäälän-Vesilahden sanomat. Osumia oli ainakin seuraavilla kotisivuilla: Suomen Kuvalehti, Kauppalehti, Aamulehti, Yle Uutiset, Yle Tampereen radio, Lääkärilehti, Kuntalehti, Farmi-Uutiset, Ympäristö ja Terveys, Kehittyvä elintarvike, KM Vet, ja Lihalehti, Kuntalehti, Selkouutiset, Kuluttajien lehti ja Radio 957 Tampereen seudulta. Aikakauslehtien osumia kertyi pitkän ajan kuluessa. Cisionin laskennallinen lukijamäärä toukokuun eli seurannan loppuun mennessä oli 1,2 miljoonaa. Uutena palveluna Cision oli laskenut myös arvion palstatilasta muutettuna maksetuksi mainonnaksi ja sen laskennallinen arvo oli noin euroa. 7.5 Merkkipäivät Merkkipäivän johdosta on onniteltu adressilla seuraavia liiton jäseniä: Norman Adel, Ilkka Alitalo, Christine Ek-Kommonen, Inkeri Eronen, Heimo Haavisto, Juhani Hakkarainen, Kajsa Hakulin, Irmeli Happonen, Pertti Hartikka, Arvo Hassi, Olli Hauta-aho, Timo Herkkola, Erkki Hirvonen, Ulla Holopainen, Tuula Honkanen-Buzalski, Jaana Husu-Kallio, Erja Högman, Mervi Ihantola, Heikki Jaakkola, Kalervo Juola, Risto Juola, Lars Jurvelius, Arto Kangasniemi, Ketzia Karring, Terttu Katila, Eeva-Liisa Kauranen, Toivo Keskitalo, Seppo Kesäläinen, Olli Koivulehto, Kyösti Kontio, Iiro Koppinen, Pirjo Korhonen, Sirpa Korhonen, Hannu Korkeala, Marja Kukkula, Eero Kärkkäinen, Kirsti Laamanen, Tarja Lagström, Annikka Laine, Outi Laitinen-Vapaavuori, Pekka Lapinlampi, Antero Lappalainen, Anu Lappalainen, Pekka Lehvilä, Stig-Göran Levlin, Annie Liman, Mikko Mattila, Pekka Manninen, Pekka Martola, Leena Mehto- Laimi, Erkki Mikkonen, Torsti Miller, Yngve Morelius, Matti Mälkönen, Randi Mättö, Tuulikki Mykkänen, Anna-Liisa Myllyniemi, Antti Nurmi, Leena Oivanen, Olli Ojala, Hannu Pajulahti, Atso Pajumaa, Pekka Pakkala, Tapani Parviainen, Kirsti Pelkola, Matti Piiroinen, Pirjo Pirjola, Pekka Porthan, Carl-Göran Pousette, Ari-Matti Pyyhtiä, Juha Pärnänen, Erkki Pöysti, Yrjö Rauniomäki, Lars Reinius, Tauno Saario, Kirsi Sario, Eva Sarkiala-Kessel, Liisa Savo, Raili Schildt, Henry Schreck, Juha Seppänen, Liisa Sihvonen, Anne Siljamäki, Sirkka Siren, Erik Smeds, Eija Szepaniak-Krug, Taisto Soininen, Olli Sorvettula, Mairi Speeti, Einar Strandberg, Paula Syrjälä, Olle Tast, Tapio Tiura, Seppo Toivola, Seppo Toikkonen, Antero Tupamäki, Martti Vasa, Gösta Wasastjerna, Eero Veräväinen, Elias Westermarck, Henrik Wickström, Sakari Wiren, Björn Voigt, Samir Yacoub ja Eeva Yrjänäinen. 8. TALOUS Liiton varainhankinta perustuu jäsenmaksuun sekä koulutus- ja julkaisutoimintaan. Liiton jäsenmaksu oli 1,3 prosenttia verotuksessa vahvistetusta palkan, luontoisetujen ja elinkeinotoiminnan tuloksen yhteissummasta. Tilikauden alijäämä oli ,74 euroa. Tähän sisältyvät käyttörahaston sekä omakatteisten rahastojen tuotot ja kulut. Varsinaisen toiminnan alijäämä oli ,47 euroa, liittorahaston tappio oli ,04 euroa ja Hilve Kortteen rahaston tuotto oli 658,77 euroa. Liittorahaston tappio katetaan liittorahaston pääomasta ja Hilve Kortteen rahaston tuotto siirretään rahaston pääomaan kertomusvuoden jälkeisen vuoden alussa. Irtaimistosta tehtiin 25 prosentin poisto. Liiton sijoitusomaisuus kuuluu liittorahaston varallisuuteen. Liiton sijoitusomaisuutta hoitivat kertomusvuoden aikana rahoitusyhtiöt Fondita Rahastoyhtiö Oy ja Danske Capital, Sampo Pankki Oyj. Varallisuus on sijoitettu pääosin rahasto-osuuksiin. 17
18 Hilve Kortteen rahastoon kuuluvat testamenttilahjoituksena saadut asuinhuoneistot ovat Helsingissä Tukholmankatu 7:ssä. Hilve Kortteen rahastosta on muun muassa jaettu opiskelijoille matka-apurahoja sekä maksettu vero- ja kirjanpitokurssin kulut. Liiton taloudellinen tilanne on edelleen hyvä. Kertomusvuoden aikana rahastoyhtiöt järjestelivät uudelleen rahastotarjontaansa, minkä johdosta vuoden aikana tehtiin melko paljon rahastojen vaihtoja rahastoyhtiöiden toimesta. Tilikauden alijäämä johtuu pääosin rahastojen vaihdoista aiheutuneista realisoituneista tappioista, sillä rahoitusmarkkinoiden alamäki laski rahastojen ja osakkeiden markkina-arvoja suhteessa niiden kirjanpitoarvoihin. Kertomusvuoden loppukesästä aloitettiin Aleksis Kiven kadulla sijaitsevien liiton uusien toimitilojen suunnittelu- ja remontointityöt. Kertomusvuoden aikana syntyneet kustannukset, ,50 euroa, aktivoitiin taseeseen liittorahaston muihin pitkävaikutteisiin menoihin. Remontti jatkuu vuoden 2010 kevääseen saakka. Varsinaisen toiminnan alijäämä johtui muun muassa liiton toimielinten toimintaan ja kansainvälisiin tapaamisiin osallistuneiden luottamushenkilöiden lukumäärän kasvusta, talouspäällikön eläkkeelle jäämisen aiheuttamista päällekkäisistä palkkakuluista ja ylimääräisistä tilintarkastus- tms. kustannuksista sekä Messukeskuksen arvioitua suuremmista hinnankorotuksista. Lisäksi kertomusvuoden aikana hankittiin budjetoimattomia ostopalveluita ja jäsenpalveluksi VetMed-tietokannan käyttöoikeus. Muilta osin tilinpäätös vastasi hyvin kertomusvuodelle laadittua talousarviota. Liiton varsinaisina tilintarkastajina toimivat KHT Kaija Tuominen Revico Grant Thornton Oy:stä ja eläinlääkäri Kaisa Wickström. Varatilintarkastajana oli eläinlääkäri Kirsi Sario. 18
SUOMEN ELÄINLÄÄKÄRILIITTO R.Y. FINLANDS VETERINÄRFÖRBUND R.F. TOIMINTAKERTOMUS VUODELTA 2006 Toimintavuonna eläinlääkäreitä puhuttivat tietyt maatalouden CAP-tukien tarkastukset. SISÄLLYSLUETTELO sivu
HALLITUKSEN KERTOMUS VUODELTA 2014
2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 SUOMEN ELÄINLÄÄKÄRILIITTO RY - FINLANDS